২২২ মিলিয়ন ডলারে প্যারিস সেইন্ট জার্মেইনেই যাচ্ছেন ব্রাজিলীয় তারকা নেইমার। স্পেনে এসে মাঠের সময়টা ভালোই কেটেছে নেইমারের। তবে মাঠের বাইরে বিভিন্ন সময়ে শিরোনামে আসেন ব্রাজিল তারকা। কর ফাঁকির মামলা নিয়ে বেশ কাঠখড় পোহাতে হয়েছে তাঁকে। এরপরই বার্সেলোনার ওপর বীতশ্রদ্ধ হয়ে পড়েন তিনি। তখন থেকেই নতুন ঠিকানা খুঁজছিলেন নেইমার। আর অনেক আগে থেকেই নেইমারের বিষয়ে মুখিয়ে ছিল পিএসজি।